hotchpotch/miracl-hf-unified huggingface dataset:
8.8 ซม. ฟลัค 18/36/37/41
8.8 ซม. ฟลัค 18/36/37/41 (โดยทั่วไปเรียกว่าแปดสิบแปด) เป็นปืนใหญ่ต่อต้านอากาศยาน-ต่อต้านรถถังขนาด 88 มม.ของเยอรมันจากสงครามโลกครั้งที่สอง มันได้ถูกใช้อย่างแพร่หลายโดยเยอรมนีตลอดช่วงสงคราม และเป็นหนึ่งในอาวุธเยอรมันที่ได้รับการยอมรับมากที่สุดของช่วงความขัดแย้ง การพัฒนารูปแบบดั้งเดิมได้นำไปสู่ความหลากหลายของปืนนี้
ชื่อที่ถูกใช้กับหนึ่งในอาวุธปืน ชื่อแรกที่ถูกเรียกอย่างเป็นทางการว่า 8.8 ซม. ฟลัค 18 มันได้ถูกพัฒนาขึ้นเป็น 8.8 ซม. ฟลัค 36 และต่อมา 8.8. ซม. ฟลัค 37 คำว่า ฟลัด เป็นคำย่อของภาษาเยอรมันว่า "Flugzeugabwehrkanone" ซึ่งหมายถึง "ปืนใหญ่ป้องกัน-อากาศยาน" วัตถุประสงค์เดิมของอาวุธนี้ ในอังกฤษ คำว่า ฟลัด กลายเป็นคำทั่วไปสำหรับการยิงปืนต่อต้านอากาศยาน ในการใช้อย่างวิสาสะ ปืนนี้ได้เป็นที่รู้จักกันอย่างแพร่หลายว่า Acht-acht ("แปด-แปด") โดยฝ่ายเยอรมัน และ "แปดสิบแปด" โดยฝ่ายสัมพันธมิตร
ค่ายกักกันแบร์เกิน-เบ็ลเซิน
ค่ายกักกันแบร์เกิน-เบ็ลเซิน () หรือ เบ็ลเซิน เป็นค่ายกักกันนาซีในรัฐนีเดอร์ซัคเซินทางภาคเหนือของเยอรมนี ทางทิศตะวันตกเฉียงใต้ของเมืองแบร์เกิน ใกล้กับเมืองเซ็ลเลอ (Celle) เดิมเคยเป็นค่ายเชลยศึก ใน ค.ศ. 1943 บางส่วนของค่ายได้กลายเป็นค่ายกักกัน ช่วงแรกเป็น "ค่ายแลกเปลี่ยน" ที่ซึ่งตัวประกันชาวยิวที่ถูกคุมขังไว้เพื่อจะได้แลกเปลี่ยนกับนักโทษเชลยศึกเยอรมันที่ถูกคุมขังในต่างประเทศ ต่อมาค่ายได้รับการขยายเพื่อรองรับชาวยิวจากค่ายกักกันอื่น ๆ
โอรังมาวัซ
โอรังมาวัซ หรือ มาวัซ () หรือในอีกชื่อหนึ่งว่า โอรังดาลัม () เป็นสัตว์ประหลาดขนดกคล้ายเอปผสมมนุษย์ซึ่งมีผู้อ้างว่าพบเห็นในป่าลึกของรัฐยะโฮร์ ประเทศมาเลเซีย คล้ายคลึงกับบิ๊กฟุตหรือแซสแควตช์ในทวีปอเมริกาเหนือ, เยติหรือมนุษย์หิมะในเทือกเขาหิมาลัย หรือโอรัง เปนเดะก์บนเกาะสุมาตราของอินโดนีเซีย ภูมิภาคอาเซียนเช่นเดียวกัน
กล่าวกันว่า โอรังมาวัซมีความสูงถึง 3 เมตร (ประมาณ 10 ฟุต) ตีนมีขนาดใหญ่และมีขนดกสีดำ มีรายงานว่าจับปลาและขโมยผลไม้กินเป็นอาหาร ชาวโอรังอัซลีหรือซาไก (ซึ่งเป็นชนพื้นเมืองของภูมิภาคแถบนี้) เรียกโอรังมาวัซว่า "ฮันตูจารังกีกี" ("hantu jarang gigi") ซึ่งแปลว่า "ผีฟันเขี้ยว" บันทึกของโอรังมาวัซ ย้อนหลังไปไกลถึงปี ค.ศ. 1871 บ้างเชื่อกันว่าเป็นสัตว์เลี้ยงลูกด้วยนมขนาดใหญ่จำพวกมนุษย์วานรที่สูญพันธุ์ไปแล้วในยุคก่อนประวัติศาสตร์ คือ ไจแกนโลพิเทคัส ที่ยังหลงเหลือมาจนถึงปัจจุบัน ขณะเดียวกันก็มีผู้พบเห็นหลายคน แต่ยังไม่มีหลักฐานยืนยันเพียงพอ ซึ่งอาจเป็นไปได้ว่าเป็นหมีหมาหรือหมีคน นอกจากนั้นแล้วยังมีรายงานของสิ่งมีชีวิตที่คล้ายคลึงกันที่ฟิลิปปินส์ด้วย รวมถึงในประเทศไทย ในป่าลึกทางตอนใต้ของประเทศ ก็มีคำบอกเล่าของพรานป่าหรือผู้ที่เดินป่าหลายวันถึงสิ่งมีชีวิตชนิดหนึ่งที่มีรูปร่างคล้ายมนุษย์แต่มีขนดกเหมือนลิง แต่สามารถพูดภาษามนุษย์ได้ โดยเรียกว่า บุดนาก
บนเกาะสุมาตรา คำว่า "มาวัซ" (mawas) หรือ "มายัซ" (maias) เป็นชื่อสามัญสำหรับใช้เรียกลิงอุรังอุตัง
รายงานเกี่ยวกับโอรังมาวัซปรากฏถี่ขึ้นในคริสต์ทศวรรษ 1950 จนถึง ค.ศ. 1995 ในรัฐยะโฮร์มีรอยเท้าขนาดใหญ่พร้อมด้วยนิ้วเท้าสี่นิ้ว ในเดือนพฤศจิกายน ค.ศ. 2005 มีพยานหลายรายที่เป็นคนงานก่อสร้างขณะกำลังล้างบ่อน้ำอยู่ พบเห็นครอบครัวโอรังมาวัซ ประกอบด้วยตัวขนาดโตเต็มที่ 2 ตัว และตัวที่ยังเล็กอยู่ เดินอยู่ใกล้แม่น้ำกินจิน ต่อมาได้พบรอยเท้าขนาดใหญ่มีความยาว 18 นิ้ว (46 เซนติเมตร) รอยเท้ารอยนี้ถูกเรียกว่าเป็นรอยเท้าของมาวัซ และได้ตีพิมพ์ลงในหนังสือพิมพ์ของมาเลเซีย ในเดือนมกราคม ค.ศ. 2006 เจ้าหน้าที่ในรัฐยะโฮร์ได้ประกาศถึงการมีอยู่จริงของโอรังมาวัซ และประกาศได้มีการล่าได้ โดยถือว่าเป็นสัตว์ลึกลับ ซึ่งคำประกาศได้ถูกนำเสนอลงในเว็บไซต์เกี่ยวกับสัตว์ประหลาด และมีรายงานว่า โอรังมาวัซถูกจับได้ในวันที่ 19 เมษายน ปีเดียวกัน แต่ต่อมา ทางการของรัฐได้ปฏิเสธเรื่องดังกล่าวทั้งหมด
ในต้นปี ค.ศ. 2017 ภาพยนตร์เรื่อง "Mawas" นำแสดงโดยมิเชล โหย่ว ออกฉาย เป็นเรื่องราวเกี่ยวกับโอรังมาวัซ และถือเป็นภาพยนตร์สัตว์ประหลาดเรื่องแรกของมาเลเซีย
จูกัดสง
จูกัดสง () ขุนศึกแห่ง จ๊กก๊ก ในช่วงปลายของ ยุคสามก๊ก เป็นบุตรชายคนโตของ จูกัดเจี๋ยม เป็นหลานปู่ของ จูกัดเหลียง หรือ ขงเบ้ง อัครมหาเสนาบดีคนแรกของจ๊กก๊ก
จูกัดสงเป็นขุนศึกที่มีความรู้ทางการทหารในช่วงก่อน การล่มสลายของจ๊กก๊ก เมื่อ ค.ศ. 263 จูกัดสงในวัย 19 ปีได้ติดตามจูกัดเจี๋ยมผู้เป็นบิดาไปป้องกันด่านกิมก๊กหรือเหมียนจู่ซึ่งเป็นทางลัดเข้าสู่จ๊กก๊กจากองทัพวุยก๊กเมื่อจูกัดเจี๋ยมฆ่าตัวตายเพื่อไม่ให้วุยก๊กจับตัวจูกัดสงแค้นมากจึงขี่ม้าออกไปรบกับพวกวุยก๊กแต่สู้ไม่ไหวจึงถูกฆ่าตาย
พระเจ้าพินทุสาร
พระเจ้าพินทุสาร ( อังกฤษ: ) เป็นกษัตริย์องค์ที่ 2 ของราชวงศ์เมารยะ เป็นราชโอรสในพระเจ้าจันทรคุปต์ และเป็นพระราชบิดาของพระเจ้าอโศกมหาราช
ในข้อมูลเชิงประวัติศาสตร์ ไม่ปรากฏข้อมูลเกี่ยวกับพระองค์มากนัก การรวบรวมข้อมูลโดยส่วนใหญ่จึงมาจากจดหมายเหตุในศาสนาเชนที่มีการบันทึกไว้หลังจากพระองค์สวรรคตแล้วประมาณ 100 ปี และการกล่าวถึงจากข้อมูลที่มีการบันทึกในสมัยพระเจ้าจันทรคุปต์และสมัยพระเจ้าอโศกมหาราช ในทางพระพุทธศาสนา มีตำราบางเล่มที่มีการกล่าวถึงพระเจ้าพินทุสาร เช่น อโศกวัฒนา มหายันศติกะ เป็นต้น นอกจากนี้ ในข้อมูลบันทึกของชาวกรีกมีการกล่าวนามอื่นของพระองค์ไว้ว่า “อมิโตรเชต” (Amitrochates)
เนื่องจากข้อมูลเชิงประวัติศาสตร์กล่าวว่าธิดาของ ผู้เป็นชายาองค์แรกนั้นไม่มีทายาท หากแต่เมื่ออภิเษกกับ พระองค์ได้ประสูติพระโอรส พระเจ้าพินทุสาร จึงเป็นราชโอรสเพียงพระองค์เดียวในพระเจ้าจันทรคุปต์
จากบันทึกทั้งพระพุทธศาสนาและศาสนาเชนเขียนไว้ว่า พระนามของพระองค์มาจากเหตุการณ์เมื่อครั้งสมัยพระเจ้าจันทรคุปต์ทรงครองราชสมบัติ จะมีการผสมยาพิษเล็กน้อยในอาหารให้พระองค์เสวย เพื่อสร้างความทนทานต่อพิษต่างๆ แก่พระวรกายของพระองค์ โดยที่พระเจ้าจันทรคุปต์มิทรงทราบว่าอาหารนั้นเจือยาพิษ จึงป้อนอาหารพระราชทานพระนางทุรฮาราที่ทรงพระครรภ์อยู่ ครั้นพระนางได้รับพิษ พราหมณาจารย์จาณักยะเกรงว่าจะกระทบกับทารกในพระครรภ์ จึงสังหารพระนางและผ่าพระครรภ์ช่วยทารกผู้นั้นออกมา เป็นพระโอรส เนื่องจากได้รับพิษทำให้มีจุดแผลเป็น (พินทุ) บริเวณหน้าผาก พราหมณาจารย์จาณักยะ จึงตั้งพระนามให้พระองค์ว่า “พินทุสาร”
จากตำราอโศกวัฒนาและมหาวรรศะ กล่าวว่า พระองค์มีทายาท 101 คน โดยปรากฏชื่อชัดเจน 3 พระองค์คือ สุศิม (Sushima) เป็นราชโอรสองค์โต ถัดมาคือ พระเจ้าอโศกมหาราช (Ashoka) และ วิทอโศก (Vigatashoka)
ในส่วนของชายา กล่าวว่าพระองค์มีชายามากถึง 16 คน แต่ที่ปรากฏชื่อชัดเจน คือ ชายาองค์ที่ 2 ผู้เป็นพระราชมารดาของพระเจ้าอโศกมหาราช และ วิทอโศก เดิมเป็นบุตรีของพราหมณ์ผู้หนึ่งในนครจำปา เมื่อครั้งนางกำเนิด หมอดูทำนายดวงชะตาของนางว่า นางจะให้กำเนิดบุตรชาย 2 คน โดยผู้หนึ่งจะเป็นมหาราชที่ยิ่งใหญ่ และอีกผู้หนึ่งจะเป็นนักบวช เมื่อนางเติบโตขึ้น บิดาของนางจึงถวายนางให้เป็นนางกำนัลในพระราชวัง เพื่อรับใช้ราชธิดาและชายาองค์อื่นๆ ของพระเจ้าพินทุสาร ด้วยความงามของนางทำให้ราชธิดาต่างๆ ล้วนอิจฉา หากแต่เมื่อพระเจ้าพินทุสารทรงทราบถึงฐานะของนาง จึงอภิเษกให้นางเป็นชายาในที่สุด
พระเจ้าพินทุสารทรงครองราชย์สมบัติช่วง 297 ปีก่อนคริสต์ศักราช โดยแผ่นดินในรัชสมัยของพระองค์นั้นคือแผ่นดินจักรวรรดิเมารยะเดิมที่พระเจ้าจันทรคุปต์รวบรวมไว้ได้ และมาขยายอาณาเขตเพิ่มโดยพระเจ้าโศกมหาราชเมื่อครั้งเป็นราชกุมาร โดยมีเมืองสำคัญ เช่น ตักศิลา อุชเชนี เป็นต้น จากตำรามหาวรรศะ สันนิษฐานว่าพระองค์ทรงครองสิริราชสมบัติรวม 28 ปี
ไม่มีข้อยืนยันว่าพระองค์นับถือศาสนาใด แต่จากข้อมูลของ Sanchi สันนิษฐานว่าพระองค์มีความเกี่ยวข้องกับพระพุทธศาสนา
ข้อมูลเชิงประวัติศาสตร์ยังไม่ชัดเจนมากนัก บ้างสันนิษฐานว่าพระเจ้าพินทุสารเสด็จสวรรคตช่วง 270 – 273 ปีก่อนคริสต์ศักราช บ้างสันนิษฐานว่าพระองค์เสด็จสวรรคตหลังจากพระเจ้าอโศกมหาราชขึ้นครองราชสมบัติ
บทบาทของ “พระเจ้าพินทุสาร” ปรากฏในละครโทรทัศน์และภาพยนตร์ เช่น
ภาพยนตร์ อโศกมหาราช (2001) รับบทโดย เกอร์ซัน ดา จันฮา
ละครโทรทัศน์ อโศกมหาราช (2015) รับบทโดย ซาเมียร์ ธรรมธิการี
ละครโทรทัศน์ จันทรคุปต์ ศึกรักชิงบัลลังก์ (2016) รับบทโดย
6 มังกรกำเนิดโชซอน
6 มังกรกำเนิดโชซอน () ละครโทรทัศน์ฟอร์มยักษ์จากประเทศเกาหลีใต้ที่ถูกสร้างขึ้นเพื่อเฉลิมฉลองครบรอบ 25 ปีของสถานีโทรทัศน์ เอสบีเอส นำแสดงโดย ยู อาอิน และ ชินเซคยอง ออกอากาศทุกวันจันทร์ — อังคาร เวลา 21.00 — 22.00 น. ออกอากาศตอนแรกเมื่อวันที่ 5 ตุลาคม ค.ศ. 2015 และออกอากาศตอนสุดท้ายเมื่อวันที่ 22 มีนาคม ค.ศ. 2016 จำนวนทั้งสิ้น 50 ตอน
ส่วนในประเทศไทยทาง ช่อง 3 แฟมิลี ได้ซื้อลิขสิทธิ์ละครเรื่องนี้มาออกอากาศโดยออกอากาศทุกวันจันทร์ — ศุกร์ เวลา 19.15 — 20.15 น. ออกอากาศตอนแรกเมื่อวันที่ 21 กุมภาพันธ์ พ.ศ. 2560 และออกอากาศตอนสุดท้ายในวันที่ 18 พฤษภาคม พ.ศ. 2560
เรื่องราวของบุคคล 6 คนที่เปรียบเสมือนมังกร 6 ตัวในการสร้างราชวงศ์โชซ็อนขึ้นมาแทนราชวงศ์โครยอ
เบลนดา
เบลนดา () เป็น วีรสตรีในตำนานของสวีเดน ("Blendasägnen") จากเมืองสมาแลนด์ (Småland) เบลนดานำผู้หญิงในชนบทแห่งเหมือง Värend ให้โจมตีกองทับปล้นสะดมชาวเดนิช และสังหารผู้บุกรุก
ตำนานกล่าวว่า เหตุการณ์เกิดขึ้นในช่วงยุกของอัลลี (Alle) ผู้เป็นพระราชาของกีธส์ (Geats) ขณะเขานำกองทับชาวกีธส์ไปโจมตีประเทศนอร์เวย์ ราชาอัลลีนำกองทับไปทั้งทางตะวันตกและใต้ของกีธส์ในเมืองสมาแลนด์ และผู้ชายจำนวนมากเดินทางไปประเทศนอร์เวย์ ทำให้พื้นที่ขาดการป้องกัน
เมื่อชาวเดนิชรู้ว่าเมืองสมาแลนด์ขาดการป้องกัน พวกเขาจึงใช้โอกาสนี้เพื่อโจมตี เบลนดาเป็นผู้หญิงในชนชั้นสูงในกลุ่มคองกา (Konga Hundred) เธอตัดสินใจที่จะส่งไม้กางเขนปลุกระดม (fiery cross) ที่ใช้เป็นอาณัติสัญญาณเรียกพวกพ้องมาทำการรบ ไปยังเหล่าผู้หญิงในกลุ่มคองกา อัลโบ Kinnevald Norrvidnge และ Uppvidinge กองทับหญิงรวมตัวกันที่ Brávellir
เหล่าผู้หญิงเผชิญหน้ากับชาวเดนิช และบอกพวกเขาว่าพวกหล่อนประทับใจชายชาวเดนิชเป็นอย่างมาก เหล่าผู้หญิงเชิญชวนชายชาวเดนิชมาร่วมงานเลี้ยงที่มีทั้งอาหารและเครื่องดื่ม หลังค่ำคืนอันยาวนาน เหล่านักสู้ชาวเดนิชได้หลับไป จากนั้นผู้หญิงจึงสังหารผู้ชายชาวเดนิชทุกคนด้วยขวานและไม้เท้า
เมื่อราชาอัลลีกลับมา เขาได้มอบสิทธิใหม่ให้กับผู้หญิง พวกเธอได้รับมรดกเท่ากับพี่ชาย น้องชาย และสามีของพวกเธอ และได้สิทธิที่จะใส่เข็มขัดเพื่อเป็นสัญญาณของความรอบคอบตลอดเวลา รวมไปถึงสิทธิในการตีกลองในงานแต่งงาน และอื่น ๆ กลุ่มทั้งห้าได้รวมกันเป็นเมือง Värend ซึ่งหมายความว่า "การป้องกัน" ด้วยความที่เป็นกำแพงต้านศัตรูสำหรีบกีธแลนด์ หมู่บ้านของเบลนดาถูกเรียกว่า "Värnslanda" และสถาณที่ใกล้สนามรบถูกเรียกว่า "Bländinge"
ข้อความเกี่ยวกับการเชื่อมโยงของตำนานกับสิทธิมรดกที่ถูกตีพิมเป็นข้อความแรก อยู่ใน "De iure sueonum et gothorum vetusto" (1672) ของ Johan Stiernhöök เขาเขียนว่าสิทธิมรดกถูกให้เป็นรางวัลจากพระราชาฮากอน ริง (King Hakon Ring) หลังการรบแห่ง Brávellir ซึ่งพวกเขาได้แสดงความกล้าหาญในการต่อสู้กับ ฮาราลด์ วาร์ธูท (Harald Wartooth) ตำนานปรากฏรูปแบบของการตกแต่งจากคำร้องต่าง ๆ ที่ถูกสร้างขึ้นในระหว่าง ค.ศ. 1680 และ ค.ศ. 1700 เพื่อปกป้องมรดกที่เท่าเทียม
โรคปิแอร์-โรแบง
โรคปิแอร์-โรแบง () เป็นภาวะเกิดต่อเนื่องซึ่งเป็นความผิดปกติแต่กำเนิดอย่างหนึ่ง โดยมีลักษณะหลักสามอย่างคือเพดานโหว่ คางหดสั้น และลิ้นตก (glossoptosis) ปัจจุบันเชื่อว่าเกิดจากความผิดปกติทางพันธุกรรมบนโครโมโซมที่ 2, 11, หรือ 17
กาลีนา
กาลีนา เป็นสินแร่สำคัญของตะกั่วและเงิน
กาลีนาถูกใช้เป็นอายไลเนอร์ในสมัยอียิปต์โบราณ ที่ใช้ทารอบรอบๆ ดวงตา เพื่อช่วยลดแสงกระทบของดวงอาทิตย์ในทะเลทรายและลดแมลงม
ที่มาตอมดวงตา
เป็นสินแร่ตะกั่วและเงิน(ถ้ามีปนมากพอควร ) โลหะตะกั่วทำแบตเตอรี่ หุ้มสายเคเบิลใหญ่ๆ ที่ฝังใต้ดิน ทำตะกั่วบัดกรี ลูกปืน โลหะตัวพิมพ์ โลหะผสมนานาชนิด ใช้ในการทำเบ้าหล่อยาง ทำหลอดบีบขนาดใหญ่ ใช้เป็นตัวกันกระเทือนในเครื่องจักร ใช้เป็นตัวกันมันตรังสีและรังสีเอกช์ได้ด้วย นอกจากนี้ ยังใช้ทำผงตะกั่วแดง (เสน) ตะกั่วเหลือง สำหรับเครือบภาชนะ
พบที่ จังหวัดเชียงใหม่ แม่ฮ่องสอน เชียงราย ลำปาง แพร่ น่าน ตาก กำแพงเพชร เพชรบูรณ์ สุโขทัย อุทัยธานี เลย อุดรธานี อุบลราชธานี กาญจนบุรี เพชรบุรี ชุมพร นครศรีธรรมราช ยะลา และสงขลา 
พบมากในประเทศสหรัฐอเมริกา สวีเดน สเปน พม่า และออสเตรเลีย
ซีอีวียูโรเปียนแชมเปียนส์คัพ ฤดูกาล 1961–62
ซีอีวีแชมเปียนส์ลีก ฤดูกาล 1961–62 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 3 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป (CEV)
แม่ลฺหวี
แม่ลู (; เสียชีวิตเมื่อ ค.ศ. 18) เป็นหัวหน้ากลุ่มกบฎต่อราชวงศ์ซินในสมัยจีนโบราณ เธอเริ่มการปฏิวัติของชาวไร่ชาวนาหลังจากลูกชายของเธอที่ชื่อว่า ลู หยู ถูกสังหารโดยรัฐบาลจากการกระทำผิดกฎหมายเพียงเล็กน้อย เธอกลายเป็นหัวหน้าการก่อกบฎหญิงคนแรกในประวัติศาตร์จีน หลังการเสียชีวิตของเธอจากอาการป่วย ผู้ติดตามของเธอกลายเป็นพลังหลักของการกบฏคิ้วแดง (Red Eyebrows Rebellions) ซึ่งเป็นตัวสำคัญในการทำให้ราชวงศ์ซินล่มสลาย และทำให้ราชวงศ์ฮั่นกลับมา โดยหลิว ซิวได้ขึ้นคลองราชเป็นจักรพรรดิฮั่นกวังอู่
แม่ลูเกิดในช่วงของราชวงศ์ฮั่นในสมัยจีนโบราณ ในค.ศ. 9 หัวหน้ารัฐมนตรี หวัง หมั่ง ช่วงชิงบัลลังก์และแต่งตั้งให้ตนเองเป็นจักรพรรดิ์แห่งราชวงศ์ซิน หวังนำนโยบายซึ่งไม่เป็นที่ชอบต่อเหล่ากลุ่มเจ้าของที่ผู้มั่งคั่งหลายอย่างมาใช้ ข้อจำกัดทางเศรษฐกิจที่เกิดจากน้ำท่วมของแม่น้ำหวงทำให้การครองราชของเขาอ่อนแอยิ่งขึ้น
แม่ลูใช้ชีวิตอยู่ในเขตปกครอง Haiqu () เขตอำนาจของผู้บัญชาการ Langya () หรือที่ปัจจุบันอยู่ในมณฑลซานตง ครอบครัวของเธอร่ำรวยเป็นอย่างมาก และมีเงินกว่าล้านเหรียญ ตามที่ "หนังสือของฮั่นภายหลัง" ("Book of the Later Han) "ได้เขียนไว้
ในค.ศ. 14 ลูกชายของเธอ ลู หยู (呂育) ผู้ทำงานให้กับรัฐบาลของเขตปกครอง Haiqu ถูกสังหารจากคำตัดสินของผู้พิพากษาของเขตปกครอง จากการกระทำผิดกฎหมายเพียงเล็กน้อย เพื่อแก้แค้นให้กับการตายของเขา แม่ลูวางแผนเพื่อก่อกบฎ โดยใช้สมบัติของเธอเพื่อรวมรวมชาวไร่ชาวนา และซื้ออาวุธกับเสบียง ไม่นานเธอก็สร้างกองทับซึ่งประกอบไปด้วยหลายพันคนจากผู้คนที่ไม่พอใจรัฐบาลเป็นทุนเดิม แม่ลูถูกยกย่องให้อยู่ในตำแหน่งนายพลและนำกองทับกบฎของเธอบุกไปยังกลางเขตปกครอง Haiqu หลังจับผู้พิพากษาได้ เธอตัดหัวเขา และสังเวยหัวของผู้พิพากษาบนหลุมศพของลูกชาย
ความสำเร็ขของแม่ลูเป็นแรงบันดาลใจให้คนทั้งประเทศก่อกบฎต่อการปกคลองของหวัง หมั่งและกองทับของเธอเองขยายอย่างรวดเร็วจนมีทหารกว่าหมื่นนาย ทว่าต่อมาไม่นานเธอก็เสียชีวิตจากอาการป่วยในค.ศ. 18
หลังการตายของเธอ ผู้ติดตามของเธอส่วนใหญ่ได้เข้าร่วมกองกับของกบฎซึ่งนำโดย Fan Chong ผู้ก่อกบฎต่อเขตการปกครองจูในค.ศ. 18 กลุ่มกบฎที่รวมกันแล้วถูกเรียกว่า กลุ่มคิ้วแดง ซึ่งเป็นหนึ่งในสองกลุ่มหลักที่โค่นล้มการปกคลองของหวัง หมั่ง
เคอนิจแกรทเซอร์มาร์ช
เคอนิจแกรทเซอร์มาร์ช () หรือที่รู้จักกันในชื่อ แดร์เคอนิจแกรทเซอร์ (Der Königgrätzer) เป็นหนึ่งในเพลงมาร์ชที่มีชื่อเสียงที่สุดของทหารเยอรมัน ประพันธ์ขึ้นในปี ค.ศ. 1866 โดยโยฮันน์ ก็อทท์ฟรีด พีพฟ์เคอ เพื่อใช้เป็นเพลงรำลึกถึงยุทธการเคอนิจแกรทซ์ ซึ่งเป็นยุทธการสุดท้ายในสงครามออสเตรีย-ปรัสเซีย ซึ่งจบลงด้วยชัยชนะของปรัสเซีย ชัยชนะครั้งนี้ทำให้เกิดการรวมชาติเยอรมันขึ้นเป็นสมาพันธรัฐเยอรมันโดยมีปรัสเซียเป็นแกนนำ
ฟิลลิงเงิน-ชเว็นนิงเงิน
ฟิลลิงเงิน-ชเว็นนิงเงิน () เป็นเมืองทางใต้ของรัฐบาเดิน-เวือร์ทเทิมแบร์ค ประเทศเยอรมนี ในอดีต ชเว็นนิงเงินเพียงหมู่บ้านเล็ก ๆ จนกระทั่งเมื่อมีโรงงานผลิตนาฬิกาในปี ค.ศ. 1858 หมู่บ้านนี้กลายเป็นศูนย์กลางของการผลิตนาฬิกาในบาเดิน เมืองชเว็นนิงเงินได้รวมเข้ากับเมืองฟิลลิงเงินใน ค.ศ. 1972 กลายเป็นเมืองฟิลลิงเงิน-ชเว็นนิงเงิน
ไซเลนโต
ริกกี ลามาร์ ฮอว์ก(; เกิด 22 มกราคม ค.ศ. 1998) เป็นที่รู้จักในชื่อ ไซเลนโต (Silentó) เป็นแร็ปเปอร์ชาวอเมริกัน เขาเริ่มมีชื่อเสียงในปี ค.ศ. 2015 หลังจากออกซิงเกิลเปิดตัวที่ชื่อ "วอตช์มี (วิป/เนเน)" ซึ่งขึ้นสูงสุดอันดับที่สามบนชาร์ต "บิลบอร์ด" ฮอต 100
เตงหงี
เตงหงี ( , ? — ค.ศ. 220) ชื่อรองว่า เจิ้งหลี่ เป็นที่ปรึกษาของ โจสิด บุตรชายของ โจโฉ ผู้ก่อตั้ง วุยก๊ก ในช่วง ยุคสามก๊ก
เตงหงีเกิดที่ตำบลเพ่ยเสี้ยนซึ่งเป็นนิวาสถานเดิมของ หลิวปัง ซึ่งต่อมาได้ขึ้นครองราชบัลลังก์เป็น จักรพรรดิฮั่นเกา ปฐมจักรพรรดิแห่ง ราชวงศ์ฮั่นตะวันตก โดยเตงหงีได้เข้ามารับใช้วุยก๊กและเกือบจะได้แต่งงานกับบุตรสาวคนหนึ่งของโจโฉแต่กลับถูก โจผี บุตรชายคนที่ 2 ของโจโฉขัดขวางเนื่องจากโจผีเห็นว่าเตงหงีตาบอดข้างหนึ่งไม่คู่ควรและให้แต่งงานกับ แฮหัวหลิม บุตรชายคนที่ 2 ของ แฮหัวตุ้น ขุนศึกคนสำคัญของโจโฉแทนทำให้เตงหงีไม่พอใจและได้เป็นที่ปรึกษาให้กับบุตรชายคนที่ 3 ของโจโฉคือโจสิด
เมื่อโจโฉได้ขึ้นเป็น วุยอ๋อง และใกล้จะเสียชีวิตได้เตรียมการแต่งตั้งผู้สืบทอดตำแหน่งเตงหงีจึงเสนอชื่อโจสิดแต่โจโฉปฏิเสธและแต่งตั้งโจผีขึ้นเป็นผู้สืบทอดตำแหน่งแทนเมื่อโจโฉถึงแก่อสัญกรรมใน ค.ศ. 220 โจผีจึงขึ้นสืบทอดตำแหน่งและได้ทำการปลด พระเจ้าเหี้ยนเต้ ลงจากราชบัลลังก์เป็นเหตุให้ ราชวงศ์ฮั่นตะวันออก สิ้นสุดลงพร้อมกับสถาปนาตนเองขึ้นเป็น พระเจ้าโจผี ปฐมจักรพรรดิแห่งราชวงศ์วุยเตงหงีไม่ยอมรับการกระทำครั้งนี้จึงถูกจับประหารชีวิตทั้งครอบครัว
สมาคมสถาปัตยกรรม วิทยาลัยสถาปัตยกรรม
สมาคมสถาปัตยกรรม วิทยาลัยสถาปัตยกรรม () หรือนิยมเรียกสั้นว่า เอเอ (AA) เป็นสถาบันทางสถาปัตยกรรมแห่งแรกของสหราชอาณาจักร ตั้งอยู่ที่กรุงลอนดอน เอเอ มักได้รับการจัดอันดับให้เป็นหนึ่งในสถาบันทางสถาปัตยกรรมที่ทรงเกียรติและมีอัตราแข่งขันสูงที่สุดแห่งหนึ่งของโลก ด้วยเนื้อหาการเรียนที่ครอบคลุมทั้ง การจัดนิทรรศการสเกลจริง วิชาบรรยาย การจัดประชุมสัมนา ที่ถือได้ว่าเป็นศูนย์กลางพบปะของสถาปนิกจากทั่วทุกมุมโลก ในการร่วมถกเถียงและพัฒนางานสถาปัตยกรรมร่วมสมัย
เอเอ มีศิษย์เก่าที่ได้รับรางวัลทางสถาปัตยกรรมมากมาย ทั้ง รางวัลสเตอร์ลิง 4 คน รางวัลพริตซ์เกอร์ 3 คน ได้แก่ ซาฮา ฮาดิด แร็ม โกลฮาส และริชาร์ด รอเจอส์
เตียวหลำ
เตียวหลำ ( , ? — ค.ศ. 222) ชื่อรองว่า เหวินจิ้น เป็นขุนศึกแห่งจ๊กก๊กในช่วง ยุคสามก๊ก
เตียวหลำเกิดที่แคว้นเกงจิ๋วต่อมาได้เข้ามารับใช้ เล่าปี่ เมื่อคราวเล่าปี่เข้ายึดเกงจิ๋วและได้ตามไปรับใช้เมื่อเล่าปี่เข้ายึดแคว้นเอ๊กจิ๋วจนกระทั่งถูกฆ่าตายในสนามรบใน ศึกอิเหลง เมื่อ ค.ศ. 222
วอลเลย์บอลหญิงชิงแชมป์โลก รุ่นอายุไม่เกิน 18 ปี 2017
วอลเลย์บอลหญิงชิงแชมป์โลก รุ่นอายุไม่เกิน 18 ปี () เป็นการแข่งขันวอลเลย์บอลครั้งที่ 15 ของการแข่งขัน และเป็นการแข่งขันชิงแชมป์โลกสำหรับทีมชาติที่มีอายุไม่เกิน 18 ปี โดยอยู่ภายใต้การกำกับของสหพันธ์วอลเลย์บอลระหว่างประเทศ (FIVB) ซึ่งมีกำหนดจัดขึ้นที่ประเทศอาร์เจนตินา ระหว่างวันที่ 2 มิถุนายน – 11 มิถุนายน ค.ศ. 2017
สหพันธ์วอลเลย์บอลระหว่างประเทศได้เปิดเผยจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 18 ปี
การจับสลากรอบแบ่งกลุ่มจัดขึ้นที่เมืองโรซารีโอ ประเทศอาร์เจนตินา ในวันที่ 10 พฤษภาคม ค.ศ. 2017 อาร์เจนตินาในฐานะประเทศเจ้าภาพได้รับให้เป็นทีมวางของกลุ่ม A และอีก 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก โดยตัวเลขในวงเล็บเป็นลำดับจากอันดับโลก 
สหพันธ์วอลเลย์บอลนานาชาติจำหน่ายลิขสิทธิ์การถ่ายทอดโทรทัศน์ ให้แก่ ได้รับลิขสิทธิ์เพียงผู้เดียวในการถ่ายทอดการแข่งขันวอลเลย์บอลยุวชนหญิงชิงแชมป์โลก 2017 ผ่านทาง จะทำการถ่ายทอดสดการแข่งขันในครั้งนี้ โดยจะถ่ายทอดสดเฉพาะคู่ของทีมชาติไทยลงแข่งขันเท่านั้น
โปเกมอน เดอะมูฟวี่ ตอน อภิมหาศึกฮูปาถล่มโลก
โปเกมอน เดอะมูฟวี่ อภิมหาศึกฮูปาถล่มโลก () เป็นภาพยนตร์โปเกมอนเดอะมูฟวี่ที่ 18 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 18 กรกฎาคม พ.ศ. 2558 และ ออกฉายในโรงภาพยนตร์ในประเทศไทยเมื่อวันที่ 8 ตุลาคม พ.ศ. 2558 และ ฉายในทางโทรทัศน์ ทรูสปาร์ก JUMP เมื่อวันที่ 30 กรกฎาคม พ.ศ. 2560 เวลา 09.30 น. และ 15.30 น. ฉลองครบรอบ 3 ปี ทาง Pokémon Thailand
พวกของซาโตชิได้เดินทางไปยังเมือง “เดเสิร์ตซิตี้” และได้พบกับโปเกมอนมายา “ฮูปา” (ร่างผนึก) และหญิงสาวที่ชื่อว่า “แมรี” แต่ขณที่กำลังสนทนากันนั้น “บัลซา”พี่ชายของแมรีก็ได้ปรากฏตัวขึ้นพร้อมกับเปีด“คนโทสะกดพลัง”ออกทำให้สิ่งชั่วร้ายในนั้นเริ่มกลืนกินร่างของฮูปา แต่โชคดีที่แมรีมีสติ และสามารถสะกดพลังของฮูปาเอาไว้ได้แต่แก็งร็อคเก็ตกลับเข้าใจผิดว่าคนโทนั้นคืออุปกรณ์เพิ่มพลังโปเกมอนจึงได้ขโมยคนโมยคนโทไปและเปิดมันออกทำให้พลังชั่วร้ายเริ่มกลืนกินร่างของฮูปาอีกครั้ง ฮูปาจะขัดขืนการครอบงำจากพลังที่ชั่วร้ายได้หรือไม่และการต่อสู้ของเหล่าโปเกมอนในตำนานที่มีชะตากรรมของโลกเป็นเดิมพันจะจบลงเช่นใด ?!!
พบกับการรวมตัวของเหล่าโปเกมอนจากทุกแห่งหน เพื่อร่วมกันร้องเพลงแห่งคามสุขแต่ก็มีเรื่องวุ่นวายเล็กน้อยเกิดขึ้นเมื่อยันชัมกับฮาริมารอนต่างก็ไม่มีใครยอมใคร แล้วสุดท้ายทุกคนจะได้ลิ้มรสผลเบอร์รี่ที่แสนอร่อยกันไหมนะ?
กากุ๋ย
กากุ๋ย ( , ค.ศ. 174 — ค.ศ. 228) มีชื่อรองว่า เหลียงเต้า เป็นเสนาธิการแห่งวุยก๊กถึง 3 สมัย
ค.ศ. 228 ในรัชสมัย พระเจ้าโจยอย จักรพรรดิองค์ที่ 2 แห่ง ราชวงศ์วุย กากุ๋ยและ โจสิ้ว ได้กราบทูลให้โจมตี ง่อก๊ก แต่เพราะแผนการแกล้งแปรพักตร์ของ จิวหอง ทำให้กองทัพวุยก๊กแตกพ่ายอย่างยับเยินและหลังจากนั้นไม่นานกากุ๋ยก็ถึงแก่กรรม
ซึ่งบุตรชายคนหนึ่งของกากุ๋ยคือ กาอุ้น ได้มารับใช้ ราชวงศ์จิ้นตะวันตก หลังจากยุคสามก๊กสิ้นสุดลง
วอลเลย์บอลยุวชนหญิงชิงแชมป์นอร์เซกา 2016
วอลเลย์บอลยุวชนหญิงชิงแชมป์นอร์เซกา 2016 () เป็นการแข่งขันเป็นวอลเลย์บอลระดับยุวชนครั้งที่ 11 ซึ่งมีกำหนดจะจัดขึ้นที่ซานฮวน, ประเทศเปอร์โตริโก ระหว่างวันที่ 2–7 กันยายน ค.ศ. 2016
ในการแข่งขันหากผลว่ามีผลเท่ากันจะตัดสินตามลำดับดังนี้
กง จิ้งจอกน้อย
กง จิ้งจอกน้อย () เป็นวรรณกรรมเด็กภาษาญี่ปุ่น เกี่ยวกับชีวิตของสุนัขจิ้งจอกตัวน้อยชื่อ "กง" เรื่องนี้ถือว่าเป็นผลงานชิ้นเอกของ หรือในบางครั้งก็เป็นที่รู้จักกันในนามฮันส์ คริสเตียน แอนเดอร์เซน แห่งญี่ปุ่น
กง () เป็นสุนัขจิ้งจอกตัวน้อยที่กำลังมองหาอาหาร มันมาจากหมู่บ้านเล็ก ๆ ที่ซึ่งมันได้ขโมยอาหารและสร้างความเสียหายซ้ำแล้วซ้ำเล่า และหลบหนึชาวบ้านที่โกรธแค้นอยู่เป็นประจำ
วันหนึ่ง กงขโมยปลาไหลต่อหน้า เฮียวจู () ที่กำลังนำปลาไหลนี้ไปให้แม่ที่กำลังป่วยหนักของเขา แม่ของเขาตายในเวลาต่อมา กงสำนึกในความผิดของมันและพยายามแก้ตัวโดยการแอบให้ของที่มันขโมยมาแก่เฮียวจูอย่างลับ ๆ ทำให้ชาวบ้านกล่าวโทษเฮียวจูและซ้อมเขา ในภายหลังกงจึงให้แต่เห็ดและถั่วที่มันเก็บมาจากป่า เฮียวจูปลื้มของขวัญพวกนั้นมาก ถึงแม้ว่าเขาจะไม่รู้ว่าพวกมันมาจากที่ไหนก็ตาม วันหนึ่ง เฮียวจูเห็นสุนัขจิ้งจอกป้วนเปี้ยนอยู่รอบ ๆ เขาจึงยิงมันด้วยความโกรธแค้นที่ทำให้แม่ของเขาต้องตาย แต่ต่อมาเขาก็สำนึกได้ว่าสุนัขจิ้งจอกที่เขาเพิ่งยิงไปนั้นกำลังจะนำเห็ดและถั่วมามอบให้เขา
นิทานภาษาญี่ปุ่นมักจะไม่จบลงอย่างมีความสุข ในเรื่องนี้ แม่ของเฮียวจูตาย กงถูกยิงโดยเฮียวจูขณะที่มันกำลังพยายามแก้ไขความผิดพลาด และเฮียวจูก็รู้สึกเสียใจมากต่อการยิงสุนัขจิ้งจอกที่กำลังพยายามจะช่วยเขา เรื่องนี้สอนให้รู้ว่าทุก ๆ คนจำเป็นต้องยอมรับโชคชะตาของตนเอง
สุนัขจิ้งจอก (หรือ ปิศาจจิ้งจอก) มักจะพบเห็นได้ในวัฒนธรรมของชาวญี่ปุ่นว่าเป็นสัตว์ที่ซุกซน เรื่องเล่าบางเรื่องก็ว่าสุนัขจิ้งจอกมีพลังวิเศษในการเปลี่ยนแปลงรูปลักษณ์ภายนอกให้เป็นมนุษย์ กงเองก็เลียนแบบมนุษย์ถึงแม้ว่าเรื่องนี้จะไม่มีเวทมนตร์มาเกี่ยวข้อง
เขียนเรื่องนี้ขึ้นในปี พ.ศ. 2473 เมื่อเขามีอายุได้ 17 ปี โดยสร้างจากเรื่องเล่าที่เขาเคยได้ยินเมื่อครั้งยังเป็นเด็ก เขาเขียนเรื่องนี้ขึ้นที่ จังหวัดไอชิ ซึ่งเป็นเมืองที่เขาเกิด เขาสูญเสียแม่ไปเมื่อเขาอายุได้ 4 ขวบ เช่นเดียวกันกับกง นังกิชิมีอายุไม่ยืนยาวนัก เขาเสียชีวิตเมื่อเขาอายุได้ 29 ปีด้วยวัณโรค
กง จิ้งจอกน้อย ได้รับการคิดเห็นในทางที่ดี มาริลิน ทะนิงุชิ เขียนลงใน School Library Journal โดยอธิบายไว้ว่า "ช่างเป็นเรื่องที่สะเทือนอารมณ์ที่ดังก้องกับผู้อ่านผู้ซึ่งเข้าใจในการต่อสู้กับความเปล่าเปลี่ยวที่มาจากภายนอก" และยังแนะนำด้วยว่า "พวกคุณครูควรเล็งเห็นคุณค่าในการมองวัฒนธรรมของชาวญี่ปุ่นกันดูบ้าง" เคอร์คัส รีวิวส์ เขียนว่า "ข้อมูลมากมายเกี่ยวกับวัฒนธรรมและจารีตประเพณีชาวญี่ปุ่นที่บอกให้ทราบถึงช่วงลำดับเหตุการณ์" และยังได้แสดงความคิดเห็นว่า "ภาพประกอบสีน้ำที่สวยงามและละเอียดอ่อนของเก็นจิโร มิตะ ได้เปิดมุมมองของผู้อ่านให้กว้างขึ้นเท่าที่พวกเขาได้สร้างทางที่ทะลุผ่านเรื่องเล่าเรื่องนี้" และสรุปว่า "ตอนจบที่น่าตกใจและรุนแรงนี้อาจจะหาผู้อ่านได้ยากเสียหน่อย แต่มันก็คุ้มค่าในการริเริ่มสุนทรียภาพของเรื่องเล่าที่ไม่ใช่แบบอย่างตะวันตก" เจคิว แมกกาซีน ถึงกับกล่าวว่า "เป็นการอ่านที่ช่างมีคุณค่าแก่เยาวชน"
หนังสือเล่มนี้ได้รับการนำไปสร้างเป็นภาพยนตร์แอนิเมชัน ในชื่อ กงงิสึเนะ (ごんぎつね) โดยมีมะยุมิ ทะนะกะ พากษ์เสียงเป็น "กง" ภาพยนตร์แอนิเมชันเรื่องนี้ฉายรอบปฐมทัศน์ในเดือนมีนาคม พ.ศ. 2528
ส่วนสูงของประธานาธิบดีสหรัฐ
การบันทึกสถิติส่วนสูงของประธานาธิบดีสหรัฐ ซึ่งจะเป็นประโยชน์สำหรับการประเมินการว่ามีบทบาทอะไร, ถ้ามี, ส่วนสูงเล่นในการเลือกตั้งประธานาธิบดีสหรัฐอเมริกา ผู้สังเกตการณ์บางคนตั้งข้อสังเกตว่าผู้สมัครของพรรคใหญ่สองพรรคมีแนวโน้มที่จะมีชัยในการเลือกตั้งเพราะประชาชนต้องการผู้ชิงที่มีส่วนสูงที่สูง
ประธานาธิบดีสหรัฐอเมริกาที่มีส่วนสูงมากที่สุด คือ อับราฮัม ลินคอล์น (6 ฟุต 4 นิ้ว, 193 เซนติเมตร) และประธานาธิบดีที่มีส่วนสูงน้อยที่สุด คือ เจมส์ แมดิสัน (5 ฟุต 4 นิ้ว, 163 เซนติเมตร)
มีนาคม พ.ศ. 2560
มีนาคม พ.ศ. 2560 เป็นเดือนที่ 3 ของปี พ.ศ. 2560 วันแรกของเดือนเป็นวันพุธ วันสุดท้ายของเดือนเป็นวันศุกร์
ระบบเกมไม่เป็นเส้นตรง
ระบบเกมไม่เป็นเส้นตรง () คือระบบในวิดีโอเกมที่เปิดโอกาสให้ผู้เล่นสามารถเลือกทำภารกิจได้โดยไม่จำเป็นต้องมีลำดับการเล่นเหมือนกัน ผู้เล่นแต่ละคนอาจเห็นภารกิจเพียงบางอย่าง และบางภารกิจอาจเล่นได้โดยไม่ต้องเรียงลำดับ ในทางกลับกัน วิดีโอเกมที่มี ระบบเกมเป็นเส้นตรง () จะให้ผู้เล่นเผชิญหน้ากับภารกิจตามลำดับที่เกมกำหนดไว้ ผู้เล่นทุกคนจะเห็นทุกภารกิจและเห็นในลำดับเดียวกัน
เกมที่ไม่เป็นเส้นตรงจะให้อิสระแก่ผู้เล่นมากกว่าเกมที่เป็นเส้นตรง ตัวอย่างเช่น เกมที่ไม่เป็นเส้นตรงอาจจบเนื้อเรื่องได้โดยมีลำดับของเกมที่หลากหลาย มีตัวเลือกให้เลือกระหว่างทางสู่ชัยชนะ หรือภารกิจย่อยหรือเนื้อเรื่องย่อยที่ไม่บังคับเล่น บางเกมมีองค์ประกอบทั้งเป็นเส้นตรงและไม่เป็นเส้นตรง และบางเกมเป็นเกมโลกเปิดที่ให้ผู้เล่นสำรวจสิ่งแวดล้อมในเกมได้อย่างอิสระนอกเหนือจากจุดประสงค์หลักของเกม
เกมที่ไม่เป็นเส้นตรงบางครั้งเรียกว่า "ระบบเกมปลายเปิด" หรือ "แซนด์บอกซ์" แม้ว่าการเรียกเกมแบบนี้ด้วยคำนั้นไม่ถูกต้อง และถูกกำหนดว่าการเล่นเกมดังกล่าวไม่มี "ทางที่ถูกต้อง" ลำดับของระบบเกมแบบปลายเปิดเป็นระบบเกมแบบฉุกเฉิน ไม่ว่าจะตั้งใจหรือไม่
การเสนอเป็นเจ้าภาพโอลิมปิกฤดูร้อน 2024 ของปารีส
การเสนอเป็นเจ้าภาพกีฬาโอลิมปิกฤดูร้อน 2024 ของกรุงปารีส () เป็นความพยายามอย่างต่อเนื่องในการนำกีฬาโอลิมปิกฤดูร้อนมาจัดที่กรุงปารีส โดยได้สมัครในวันที่ 23 มิถุนายน พ.ศ. 2558 ซึ่งตรงกับวันกีฬาโอลิมปิก
กรุงปารีสเคยเป็นเจ้าภาพกีฬาโอลิมปิกฤดูร้อน 1900 และกีฬาโอลิมปิกฤดูร้อน 1924 ถ้ามติของคณะกรรมการโอลิมปิกสากลเลือกกรุงปารีสเป็นเจ้าภาพกีฬาโอลิมปิกฤดูร้อน 2024 กรุงปารีสจะเป็นเมืองที่ 2 ต่อจากกรุงลอนดอน ที่เป็นเจ้าภาพกีฬาโอลิมปิกฤดูร้อนถึง 3 ครั้ง นอกจากนี้เป็นการฉลองครบรอบ 100 ปีกีฬาโอลิมปิกฤดูร้อน 1924 ที่จัดในกรุงปารีส และกีฬาโอลิมปิกฤดูหนาว 1924 ที่จัดในเมืองชามอนี ประเทศฝรั่งเศส
ผู้สอบบัญชี
ผู้สอบบัญชี หรือ ผู้ตรวจสอบ () คือ บุคคลหรือองค์กรที่บริษัทแต่งตั้งขึ้นสอบบัญชี (audit) การจะเป็นผู้สอบบัญชีได้ บุคคลควรได้รับการรับรองจากหน่วยงานควบคุมการบัญชีและการสอบบัญชี ทั้งต้องมีคุณสมบัติบางประการตามที่กำหนด โดยทั่วไปแล้ว การจะเป็นผู้ตรวจสอบภายนอกของบริษัท บุคคลควรมีใบรับรองการประกอบวิชาชีพจากหน่วยงานควบคุม
รายชื่อเครื่องอิสริยาภรณ์สหพันธ์สาธารณรัฐยูโกสลาเวีย
เครื่องอิสริยาภรณ์สหพันธ์สาธารณรัฐยูโกสลาเวีย (เซอร์เบียและมอนเตรเนโกร ในเวลาต่อมา) ระหว่าง ค.ศ. 1998 ถึง ค.ศ. 2006. ก่อนการล่มสลายของยูโกสลาเวีย ในปี ค.ศ. 1992 เครื่องอิสริยาภรณ์ในสมัยสหพันธ์สาธารณรัฐสังคมนิยมยูโกสลาเวีย ยังคงสถานะสีบเนื่องรวมถึงการมอบให้แก่ผู้ทำคุณประโยชน์แก่ประเทศชาติ. ซึ่งรองรับด้วยกฎหมาย"รัฐบัญญัติเครื่องอิสริยาภรณ์สหพันธ์สาธารณรัฐยูโกสลาเวีย". กฎหมายดังกล่าวประกาศใช้เมื่อันที่ 4 ธันวาคม ค.ศ. 1998. ระหว่างปี ค.ศ. 1992 และ ค.ศ. 1998, ไม่มีการมอบเครื่องอิสริยาภรณ์ให้บุคคลผู้ใดในสหพันธ์สาธารณรัฐ.
เครื่องอิสริยาภรณ์จัดลำดับได้ 4 ชั้น โดย: อิสริยาภรณ์แห่งชาติ, เครื่องอิสริยาภรณ์ชั้นสูง, เหรียญบำเน็จ และ เหรียญที่ระลึก.
รายชื่อเครื่องอิสริยาภรณ์สหพันธ์สาธารณรัฐสังคมนิยมยูโกสลาเวีย
เครื่องอิสริยาภรณ์สหพันธ์สาธารณรัฐสังคมนิยมยูโกสลาเวีย
Instituted on 14 September 1944 for award to those actively involved in partisan or political units between 1941 and the end of WW2. At first, the Commemorative medal of the partisans of 1941 was considered to be the lowest of rank among the orders, but later lost that status to be considered outside of the before mentioned group and listed below medals.
รายชื่อเครื่องอิสริยาภรณ์แทนซาเนีย
เครื่องอิสริยาภรณ์แทนซาเนีย . ประธานาธิบดีแทนซาเนีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
อันโทน เดร็คส์เลอร์
อันโทน เดร็คส์เลอร์ (; 13 มิถุนายน ค.ศ. 1884 – 24 กุมภาพันธ์ ค.ศ. 1942) เป็นชาวเยอรมันผู้นำทางการเมืองฝ่ายขวาในคริสต์ทศวรรษ 1920 เป็นผู้ก่อตั้งกลุ่มเหล่าของอุดมการณ์รวมกลุ่มเยอรมันและการต่อต้านยิวของพรรคกรรมกรเยอรมันซึ่งเป็นพรรคแต่เดิมของพรรคนาซี เดร็คส์เลอร์ทำหน้าที่เป็นที่ปรึกษาให้กับอดอล์ฟ ฮิตเลอร์ ในช่วงแรกทางการเมืองของเขา
ทำเนียบน้ำตาล (มิวนิก)
ทำเนียบน้ำตาล หรือ บราวเนิสเฮาส์ () เป็นสำนักงานใหญ่แห่งชาติของพรรคนาซี (Nationalsozialistische Deutsche Arbeiterpartei ; NSDAP) ตั้งอยู่ระหว่างจัตุรัสคาโรลิเนินพลัทซ์และเคอนิกส์พลัทซ์ เมืองมิวนิก ประเทศเยอรมนี เป็นชื่อตามของสีของชุดเครื่องแบบพรรค พรรคนาซีซื้ออาคารหลังนี้ตั้งแต่ปี ค.ศ. 1930 ซึ่งก่อนหน้าใช้ชื่อว่า "พาแลบาร์ลอฟ" (Palais Barlow) อาคารถูกทำลายจากการทิ้งระเบิดของฝ่ายสัมพันธมิตรในช่วงสงครามโลกครั้งที่สอง
ปัจจุบันพื้นที่ทำเนียบน้ำตาลเดิมคือ "ศูนย์คดีประวัติพรรคนาซี" (NS-Dokumentationszentrum) ซึ่งก่อสร้างตั้งแต่ปี ค.ศ. 2011 และเปิดเป็นสาธารณะตั้งแต่ ค.ศ. 2015 เป็นต้นมา ดำเนินงานบริหารโดยเมืองมิวนิก
ตลาดด่งซวน
ตลาดด่งซวน () เป็นตลาด 3 ชั้น ตั้งอยู่ในแขวงด่งซวน เขตฮหว่านเกี๊ยม ซึ่งเป็นย่านเมืองเก่ากลางกรุงฮานอย ประเทศเวียดนาม สร้างขึ้นโดยเจ้าอาณานิคมฝรั่งเศสในปี พ.ศ. 2432 และได้รับการบูรณะหลายครั้ง ครั้งล่าสุดในปี พ.ศ. 2537 หลังเกิดเหตุอัคคีภัยครั้งใหญ่ซึ่งทำลายตลาดจนเสียหายอย่างหนัก ทุกวันนี้ ตลาดด่งซวนเป็นตลาดภายในอาคารที่ใหญ่ที่สุดในกรุงฮานอย มีผู้ค้าปลีกและผู้ค้าส่งขายสินค้าหลากหลายตั้งแต่ของที่ระลึก เสื้อผ้า เครื่องใช้ในครัวเรือน ไปจนถึงผักผลไม้และอาหารท้องถิ่น
ตลาดเบ๊นถั่ญ
ตลาดเบ๊นถั่ญ () เป็นตลาดขนาดใหญ่แห่งหนึ่งในเขต 1 ใจกลางนครโฮจิมินห์ ประเทศเวียดนาม อาคารตลาดแห่งนี้เป็นหนึ่งในอาคารยุคแรกสุดที่ยังหลงเหลืออยู่จากสมัยไซ่ง่อนและเป็นสัญลักษณ์สำคัญของนครโฮจิมินห์ โดยเป็นที่นิยมของนักท่องเที่ยวที่มองหาสินค้าหัตถกรรม สิ่งทอ (เช่น อ๊าวส่าย) เครื่องประดับ ของที่ระลึก รวมทั้งอาหารในท้องถิ่น
ตลาดเบ๊นถั่ญพัฒนาขึ้นจากตลาดนอกระบบที่ผู้ขายข้างถนนมารวมตัวกันใกล้แม่น้ำไซ่ง่อนในช่วงต้นคริสต์ศตวรรษที่ 17 ในที่สุดฝรั่งเศสก็สร้างตลาดขึ้นอย่างเป็นทางการหลังเข้ายึดป้อมปราการซาดิ่ญ () ได้ในปี พ.ศ. 2402 ตลาดนี้ถูกอัคคีภัยทำลายเสียหายในปี พ.ศ. 2413 และสร้างใหม่จนกลายเป็นตลาดใหญ่ในไซ่ง่อน ในปี พ.ศ. 2455 ตลาดได้ย้ายมาอยู่ในอาคารแห่งใหม่และเรียกว่าตลาดเบ๊นถั่ญใหม่เพื่อแยกความแตกต่างกับตลาดเก่า อาคารหลังนี้ได้รับการบูรณะในปี พ.ศ. 2528
กาอุ้น
กาอุ้น หรือ แกฉง มีชื่อในสำเนียงจีนกลางว่า เจี่ยชง ( ; ) มีชื่อรองว่า กงลวี้ ( ; ) เป็นเสนาธิการแห่ง ราชวงศ์จิ้นตะวันตก ในช่วงหลัง ยุคสามก๊ก
กาอุ้นเกิดเมื่อ ค.ศ. 217 เป็นบุตรชายของ กากุ๋ย เสนาธิการคนสำคัญของ วุยก๊ก ในช่วง ยุคสามก๊ก ใน ค.ศ. 228 กากุ๋ยถึงแก่กรรมอย่างกระทันหันขณะที่กาอุ้นมีอายุได้เพียง 11 ปี
ต่อมาเมื่อกาอุ้นเจริญวัยขึ้นได้เข้ามาทำหน้าที่เป็นที่ปรึกษาของ สุมาสู และ สุมาเจียว เมื่อ สุมาเอี๋ยน ได้ขึ้นเป็น จิ้นอ๋อง (King of Jin) ได้มีบทบาทสำคัญในการชักชวนให้สุมาเอี๋ยนตั้งตนขึ้นเป็น จักรพรรดิจิ้นหวู่ ปฐมจักรพรรดิแห่งราชวงศ์จิ้นตะวันตกนอกจากนี้ยังมีบทบาทในการแนะนำแกมบังคับให้ พระเจ้าโจฮวน จักรพรรดิองค์สุดท้ายแห่งราชวงศ์วุยยอมแพ้ต่อสุมาเอี๋ยนโดยดีเมื่อ ค.ศ. 265 ทำให้กาอุ้นมีความสำคัญกับราชวงศ์จิ้นตะวันตกอย่างมาก
นอกจากนี้กาอุ้นยังมีฐานะเป็นพระสัสสุระ (พ่อตา) ของสุมาจงผู้เป็นรัชทายาทซึ่งต่อมาขึ้นสืบราชบัลลังก์เป็น จักรพรรดิจิ้นฮุ่ย เนื่องจากกาอุ้นได้ถวายตัวธิดาให้เป็นพระชายาเจียและได้ขึ้นเป็นจักรพรรดินีเจียในภายหลัง
กาอุ้นถึงแก่กรรมเมื่อ ค.ศ. 282 ตรงกับปีที่ 17 ในรัชสมัย จักรพรรดิจิ้นหวู่ หรือ 2 ปีหลังจากที่ราชวงศ์จิ้นตะวันตกสามารถพิชิต ง่อก๊ก และรวมแผ่นดินให้เป็นปึกแผ่นได้สำเร็จขณะอายุได้ 65 ปี
โจวจื่อ
โจวจื่อ () ขุนศึกแห่ง ราชวงศ์จิ้นตะวันตก ในช่วงหลัง ยุคสามก๊ก
โจวจื่อมีบทบาทในสงคราม การพิชิตง่อก๊ก ภายใต้การบังคับบัญชาของ เตาอี้ (Du Yu) เมื่อโจวจื่อได้นำกองทัพเรือจำนวน 800 ลำเข้าโจมตีกองทัพเรือของง่อก๊กที่เมืองแฮเค้าจนแตกพ่ายไปพร้อมกับสังหารแม่ทัพของง่อก๊กถึง 2 คนคือ ซุนหลิม และ Shen Ying
ยิ่งห้ามยิ่งหวั่นไหว
"ยิ่งห้ามยิ่งหวั่นไหว" เป็นเพลงประกอบละครเรื่อง "คลื่นชีวิต" ของวงดนตรีร็อกชาวไทย ซีล เพลงเขียนโดย มโน นิมิต ทำนองและเรียบเรียงโดย ปรเมศวร์ เหมือนสนิท เพลงออกจำหน่ายวันที่ 15 มกราคม พ.ศ. 2560 โดยค่ายแชนเดอเลียร์มิวสิก "ยิ่งห้ามยิ่งหวั่นไหว" เป็นเพลงแนวป็อปร็อกที่เนื้อหาพูดถึงความรักที่น่าอึดอัด
เอไอเอสลีก ดิวิชั่น 2 ฤดูกาล 2559 – รอบแชมเปียนส์ลีก
หลังจากที่ได้ทีมที่เข้ารอบครบ 16 ทีม (ทีมแชมป์และรองแชมป์ของแต่ละโซน) จะมีการจับสลากเพื่อประกบคู่ในรอบเพลย์ออฟ 16 ทีมสุดท้าย , รอบก่อนรองชนะเลิศ , รอบรองชนะเลิศ , รอบชิงอันดับ 3 และ รอบชิงชนะเลิศ เพิ่อหาอันดับที่ 1-3 ซึ่งจะได้เลื่อนชั้นไปสู่ ไทยลีกดิวิชั่น 1 ต่อไป
เนื่องจากโดย สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีมติให้ยุติการแข่งขันฟุตบอลทุกรายการภายในประเทศเพื่อถวายความไว้อาลัยแด่ พระบาทสมเด็จพระปรมินทรมหาภูมิพลอดุลยเดช จึงได้มีการจับสลากเพื่อหา 3 ทีมที่ได้เลื่อนชั้นสู่ "ยามาฮ่า ลีก 1 2017" ในวันที่ 20 ตุลาคม พ.ศ. 2559 โดยผลการจับสลาก มีดังนี้
คณะกรรมการโอลิมปิกแห่งชาติ และกีฬาแห่งประเทศฝรั่งเศส
คณะกรรมการโอลิมปิกแห่งชาติ และกีฬาแห่งประเทศฝรั่งเศส (, CNOSF) เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งอยู่ในกรุงปารีส, ประเทศฝรั่งเศส
มีหน้าที่จัดส่งและนำคณะนักกีฬา เข้าร่วมการแข่งขันกีฬาโอลิมปิก และกีฬาระดับภูมิภาค ระดับทวีป หรือระดับโลก ซึ่งรับรองโดยคณะกรรมการโอลิมปิกสากล นอกจากนั้น ยังเป็นหน่วยงานที่รับผิดชอบต่อการปฏิบัติใดๆ ของคณะนักกีฬาและเจ้าหน้าที่ประจำทีม ที่เข้าร่วมการแข่งขันดังกล่าวด้วย
การเสนอเป็นเจ้าภาพโอลิมปิกฤดูร้อน 2024 ของลอสแอนเจลิส
การเสนอเป็นเจ้าภาพกีฬาโอลิมปิกฤดูร้อน 2024 ของนครลอสแอนเจลิส () เป็นความพยายามอย่างต่อเนื่องในการนำกีฬาโอลิมปิกฤดูร้อนมาจัดที่นครลอสแอนเจลิส, รัฐแคลิฟอร์เนีย
โดยนครลอสแอนเจลิสเป็นหนึ่งในสองเมืองที่เสนอตัวและได้รับการคัดเลือก นอกเหนือจากกรุงปารีส, ประเทศฝรั่งเศส โดยคณะกรรมการโอลิมปิกสากล หรือ ไอโอซี ได้ประกาศว่าจะมอบสิทธิ์การเป็นเจ้าภาพกีฬาโอลิมปิกฤดูร้อน 2024 และ 2028 ให้กับทั้งสองเมือง ขณะที่ทั้งสองเมืองต่างต่อต้านข้อเสนอจากไอโอซี โดยทางนครลอสแอนเจลิสกล่าวว่าพวกเขายินดีที่จะพิจารณาเรื่องนี้หากได้รับสิทธิประโยชน์บางอย่าง นครลอสแอนเจลิสได้รับการคัดเลือกจากคณะกรรมการโอลิมปิกแห่งสหรัฐอเมริกา เมื่อวันที่ 28 สิงหาคม พ.ศ. 2558 หลังจากที่สภานครลอสแอนเจลิสลงมติเป็นเอกฉันท์ให้เสนอตัวเป็นเจ้าภาพอีกครั้ง
นครลอสแอนเจลิสเป็นเมืองที่สองที่ยื่นเสนอต่อคณะกรรมการโอลิมปิกสากล หรือ ไอโอซี โดยคณะกรรมการโอลิมปิกแห่งสหรัฐอเมริกาในการเสนอเป็นเจ้าภาพกีฬาโอลิมปิกฤดูร้อน 2024 แต่เดิมเมืองบอสตันเป็นเมืองตัวแทนที่เสนอจัดกีฬาโอลิมปิก แต่ได้ถอนตัวเมื่อวันที่ 27 กรกฎาคม พ.ศ. 2558 เนื่องจากความกังวลในการใช้งบประมาณที่สูงจนเกินไป ในปลายปีพ.ศ. 2557 นครลอสแอนเจลิสแพ้ในการเสนอเป็นตัวแทนประเทศสหรัฐอเมริกาแก่เมืองบอสตัน ร่วมกับกรุงวอชิงตัน ดี.ซี. และเมืองซานฟรานซิสโก ครั้งนี้เป็นความพยายามครั้งที่สามของประเทศสหรัฐอเมริกาในการเสนอตัวเป็นเจ้าภาพหลังจากเป็นเจ้าภาพครั้งล่าสุดในปี 1996 ณ เมืองแอตแลนตา โดยได้แพ้ในการเสนอตัวเป็นเจ้าภาพกีฬาโอลิมปิก 2012 และ 2016
นครลอสแอนเจลิสเคยเป็นเจ้าภาพโอลิมปิกฤดูร้อน 1932 และโอลิมปิกฤดูร้อน 1984 นอกจากนี้จะเป็นครั้งที่สามของนครลอสแอนเจลิสในการเป็นเจ้าภาพโอลิมปิกฤดูร้อน หากได้รับสิทธิ์ในการเป็นเจ้าภาพโอลิมปิกฤดูร้อน 2024 หรือ โอลิมปิกฤดูร้อน 2028 นครลอสแอนเจลิสจะกลายเป็นเมืองแรกที่เป็นเจ้าภาพจัดการแข่งขันกีฬาโอลิมปิกในประเทศสหรัฐอเมริกา นับตั้งแต่โอลิมปิกฤดูหนาว 2002 ณ เมืองซอลต์เลกซิตี และเป็นเมืองแรกที่เป็นเจ้าภาพจัดการแข่งขันทั้งหมดสามครั้ง โดยในวันที่ 28 กรกฎาคม พ.ศ. 2567 นับเป็นวันครบรอบ 40 ปีของการแข่งขันกีฬาโอลิมปิกฤดูร้อน 1984 และวันที่ 30 กรกฎาคม พ.ศ. 2567 นับเป็นวันครบรอบ 92 ปีของการแข่งขันกีฬาโอลิมปิกฤดูร้อน 1932 ณ นครลอสแอนเจลิส นอกจากนี้วันที่ 28 กรกฎาคม พ.ศ. 2571 นับเป็นวันครบรอบปีที่ 44 ของการแข่งขันกีฬาโอลิมปิกฤดูร้อน 1984 และวันที่ 30 กรกฎาคม 2028 เป็นวันครบรอบ 96 ปีของการแข่งขันกีฬาโอลิมปิกฤดูร้อน 1932 ณ นครลอสแอนเจลิส
หากนคนลอสแอนเจลิสได้สิทธิ์การเป็นเจ้าภาพกีฬาโอลิมปิก 2024 โดยจะจัดการแข่งขันตั้งแต่วันที่ 19 กรกฎาคม พ.ศ. 2567 ถึงวันที่ 4 สิงหาคม พ.ศ. 2567 ในขณะที่กีฬาพาราลิมปิกเกมส์จะจัดขึ้นตั้งแต่วันที่ 21 สิงหาคม พ.ศ. 2567 จนถึงวันที่ 1 กันยายน พ.ศ. 2567 หากนครลอสแอนเจลิสได้สิทธิ์การเป็นเจ้าภาพ จะทำให้ครั้งนี้เป็นครั้งที่ห้าที่ประเทศสหรัฐอเมริกาเป็นเจ้าภาพโอลิมปิกฤดูร้อน และนครลอสแอนเจลิสจะกลายเป็นเมืองที่สองต่อจากกรุงลอนดอน ในการเป็นเจ้าภาพจัดการแข่งขันถึงสามครั้ง หรือถ้ากรุงปารีสได้สิทธิ์การเป็นเจ้าภาพกีฬาโอลิมปิก 2024 และนครลอสแอนเจลิสได้สิทธิ์การเป็นเจ้าภาพกีฬาโอลิมปิก 2028 นครลอสแอนเจลิสจะกลายเป็นเมืองที่สามต่อจากกรุงลอนดอน และกรุงปารีส ในการเป็นเจ้าภาพจัดการแข่งขันถึงสามครั้ง
คลื่นชีวิต (ละครโทรทัศน์ พ.ศ. 2537)
คลื่นชีวิต เป็นละครโทรทัศน์ไทยในปี พ.ศ. 2537 สร้างจากนวนิยายในชื่อเดียวกันของกรุง ญ.ฉัตรในปี พ.ศ. 2525 นำแสดงโดย จอนนี่ แอนโฟเน่, จริยา สรณะคม, สถาพร นาควิลัย, กันตา ดานาว, บดินทร์ ดุ๊ก และเพ็ญพิสุทธิ์ คงสมุทร
จีราวัจน์ (จริยา สรณะคม) เป็นนักแสดงสาวสวยที่มีอดีตอันขมขื่นจากการถูก คุณหญิงจริยา (เดือนเต็ม สาลิตุล) ซึ่งเป็นแม่แท้ ๆ ของเธอ ทอดทิ้งให้อยู่กับ ยายจันทร์ (มารศรี อิศรางกูร ณ อยุธยา) โดยแม่ไปแต่งงานใหม่กับ สิทธา (สุเชาว์ พงษ์วิไล) ซึ่งมีฐานะดีและมีอิทธิพล แต่จีราวัจน์มักถูกข่มขู่และถูกลวมลามจากสิทธาเสมอ เธอจึงมักดื่มเหล้าเพื่อดับทุกข์
วันหนึ่ง จีราวัจน์ไปเดิบแบบทำให้เจอกับ เฉิดฉัตรโฉม (ไปรมา รัชตะ) เพื่อนนางแบบที่ชอบพูดจาถากถาง รวมถึงเจอสิทธาที่เข้ามาขอซื้อตัวเธอไปเป็นนางบำเรอ จีราวัจน์โมโหทั้งสิทธาและเฉิดฉัตรโฉมจึงดื่มเหล้าดับความโกรธ แต่เธอก็ไม่ทันระวังและขับรถชนติวคนรักของ สาธิต (จอนนี่ แอนโฟเน่) ทนายความอนาคตไกลที่เป็นเพื่อนกับ ชยันต์ (สถาพร นาควิลัย) ผู้กำกับหนังที่เธอสนิทด้วย ต่อมา ติวก็เสียชีวิตท่ามกลางความโศกเศร้าโดยเฉพาะสาธิต แต่จีราวัจน์ก็เสียใจไม่แพ้กัน จีราวัจน์ตกเป็นจำเลยว่าขับรถชนคนตายโดยประมาท เมื่อสาธิตเจอกับเธอก็พูดจาถากถางด้วยความแค้นทุกครั้ง
แต่เรื่องราวก็บานปลายเมื่อสาธิตร่วมมือกับ เปี๊ยก (กันตา ดานาว) ภรรยาของชยันต์ที่มีนิสัยก้าวร้าวและขี้หึง ร่วมกันทำร้ายชื่อเสียงของจีราวัจน์ให้ตกต่ำ แต่ชยันต์ก็เข้ามาปกป้องจีราวัจน์ตลอดเพราะก็หลงรักจีราวัจน์และเบื่อหน่ายนิสัยของเปี๊ยกเช่นกัน รวมถึงสาธิตก็เริ่มสับสนหัวใจของตัวเองว่ามันคือความรักคือความแค้น
คลื่นชีวิต (แก้ความกำกวม)
คลื่นชีวิต อาจหมายถึง
จอนาตา แวร์ซูรา
จอนาตา แวร์ซูรา ( , 27 พฤษภาคม พ.ศ. 2535) นักฟุตบอลชาวไทยเชื้อสายอิตาลีปัจจุบันลงเล่นให้กับสโมสรเชียงราย ยูไนเต็ด แห่งศึก ไทยลีก ในตำแหน่งกองกลาง
จอนาตามีชื่อเล่นว่า จอน เกิดเมื่อวันที่ 27 พฤษภาคม พ.ศ. 2535 ที่ กรุงเทพมหานคร โดยมีพ่อเป็นชาวอิตาลีและแม่เป็นชาวไทยซึ่งจอนาตามีน้องชายฝาแฝดคือ อันโตนิโอ นักฟุตบอลในตำแหน่งปีกซึ่งปัจจุบันเล่นให้กับ อุบล ยูเอ็มที ยูไนเต็ด
กำเนิดประสาท
กำเนิดประสาท () เป็นกระบวนการที่เซลล์ประสาท (หรือนิวรอน) เกิดจากเซลล์ประสาทต้นกำเนิด (neural stem cell) และ progenitor cell
กลไกทางพันธุกรรมที่เฉพาะเจาะจงจะเป็นตัวกำหนดชะตาของเซลล์ โดยทั้งนิวรอนแบบเร้าและแบบยับยั้งมากมายหลายประเภท ก็จะเกิดจากเซลล์ประสาทต้นกำเนิดที่ต่าง ๆ กัน
กำเนิดประสาทจะเกิดในช่วงการเกิดเอ็มบริโอในสัตว์ทั้งหมด และเป็นกระบวนการสร้างนิวรอนทั้งหมดในสัตว์
โดยก่อนช่วงกำเนิดประสาท เซลล์ประสาทต้นกำเนิดจะแบ่งตัวจนมีจำนวน progenitor cell ที่พอเพียง
ยกตัวอย่างเช่น เซลล์ประสาทต้นกำเนิดหลักของสมองสัตว์เลี้ยงลูกด้วยนม ที่เรียกว่า radial glial cell จะอยู่ในเขตเริ่มก่อตัวที่เรียกว่า ventricular zone ซึ่งอยู่ข้างโพรงสมองที่กำลังพัฒนาขึ้น
เซลล์ต้นกำเนิดจะแบ่งตัวจนกระทั่งกลายเป็นนิวรอนลูก (daughter neuron) ที่ไม่แบ่งตัวอีก
และดังนั้น นิวรอนทั้งหมดจะอยู่ในสภาพ post-mitotic (คือจะไม่แบ่งตัวอีก) และนิวรอนในระบบประสาทกลางมนุษย์โดยมากจะดำรงอยู่ตลอดชีวิตของบุคคล
ปัจจัยระดับโมเลกุลและทางพันธุกรรมมีอิทธิพลต่อกำเนิดประสาท
ที่เด่น ๆ รวมวิถีการส่งสัญญาณระหว่างเซลล์ที่เรียกว่า Notch pathway
จึงมียีนเป็นจำนวนมากที่สัมพันธ์กับการควบคุมวิถีการส่งสัญญาณนี้
ในสัตว์เลี้ยงลูกด้วยนม กำเนิดประสาทในผู้ใหญ่ (adult neurogenesis) พบว่าเกิดในเขตหลัก ๆ 3 เขตในสมอง คือ dentate gyrus ของฮิปโปแคมปัส, subventricular zone ซึ่งเป็นโครงสร้างที่ผนังด้านข้างตลอดโพรงสมองข้าง, และ olfactory bulb ซึ่งเป็นโครงสร้างประสาทเกี่ยวกับการได้กลิ่น
แต่ในสัตว์มีกระดูกสันหลังบางอย่าง กำเนิดประสาทเพื่อทดแทนเซลล์เก่าก็เกิดได้ด้วยเหมือนกัน
และโดยนัยเดียวกัน ยาแก้ซึมเศร้าหลายอย่างพบว่าเพิ่มอัตรากำเนิดประสาทในฮิปโปแคมปัส
ใยเชื่อมปลาย
ใยเชื่อมปลาย () เป็นใย (filament) ที่เชื่อมปลายขนของเซลล์ขนในหูชั้นในที่เรียกว่า 
stereocilia หรือ kinocilium เข้าด้วยกัน
การถ่ายโอนแรงกลเป็นไฟฟ้า (mechanotransduction) เชื่อว่าเกิดใกล้ ๆ กับใยเชื่อมปลายที่ยึดกับช่องไอออนเปิดปิดโดยสปริง (spring-gated ion channel)
ซึ่งเป็นช่องที่เปิดต่อแคตไอออนโดยเฉพาะ คือ ไอออนโพแทสเซียมและแคลเซียม ให้เข้ามาในเซลล์ขนจาก endolymph ซึ่งเป็นน้ำนอกเซลล์ที่อาบส่วนยอด (apical) ของเซลล์ทั้งหมด
เมื่อขนงอไปทาง kinocilium การลดขั้ว (depolarization) ก็จะเกิดขึ้น
เมื่องอไปทางตรงข้าม การเพิ่มขั้ว (hyperpolarization) ก็จะเกิดขึ้น
ใยเชื่อมปลายทำมาจากโมเลกุลของโปรตีน cadherin 2 อย่าง คือ protocadherin 15 และ cadherin 23 (CDH23)
แต่ก็พบว่า ใยค่อนข้างแข็ง ดังนั้น จึงเชื่อว่า มีอะไรอย่างอื่นในเซลล์ขนที่ยืดหยุ่นได้และทำให้ stereocilia เคลื่อนไปมาได้
มีสมมติฐานว่าใยยึดอยู่กับโปรตีนมอเตอร์ myosin ที่สามารถเคลื่อนไปตามใย actin ได้
สรัณณัฏฐ์ ประดู่คู่ยามดี
สรัณณัฏฐ์ ประดู่คู่ยามดี เกิดเมื่อวันที่ 18 มิถุนายน พ.ศ. 2542 เป็นนักแสดงชาวไทย เข้าสู่วงการบันเทิงโดยประกวด Young Model Contest 2012 มีผลงานเด่นจากซีรีส์เรื่อง "Club Friday to be Continued ตอน เพื่อนรักเพื่อนร้าย รับบทเป็น กระต่าย"
สรัณณัฏฐ์ ประดู่คู่ยามดี เกิดวันที่ 18 มิถุนายน 2542 เริ่มศึกษาระดับอนุบาลศึกษาและประถมศึกษาจากโรงเรียนโสมาภานุสสรณ์ แล้วย้ายเข้าเรียนต่อระดับประถมศึกษาที่โรงเรียนโสมาภาพัฒนา และเข้าศีกษาต่อระดับมัธยมศึกษาที่ โรงเรียนสตรีเศรษฐบุตรบำเพ็ญ จนจบระดับมัธยมศึกษา ปัจจุบันศึกษาระดับปริญญาตรี มหาวิทยาลัยกรุงเทพ
กฤษ ศรีฟ้า
กฤษ ศรีฟ้า (เกิด 23 เมษายน พ.ศ. 2504) สมาชิกสภาผู้แทนราษฎรจังหวัดพังงา 1 สมัย
กฤษ ศรีฟ้า เกิดเมื่อวันที่ 23 เมษายน พ.ศ. 2504 สำเร็จการศึกษา ศิลปศาสตรบัณฑิต สาขารัฐศาสตร์ มหาวิทยาลัยรามคำแหง
กฤษเข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดพังงา ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคไทยรักไทย ด้วยการเอาชนะนายจุฤทธิ์ ลักษณวิศิษฎ์ จากพรรคประชาธิปัตย์ และดำรงตำแหน่งเพียงสมัยเดียว
พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
ในปี พ.ศ. 2555 กฤษได้สมัครเข้าร่วมงานกับพรรคเพื่อไทย
กฤษ ศรีฟ้า ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ซุนหลิม (เหลนของซุนเกี๋ยน)
ซุนหลิม ( , ? — ?) ขุนศึกแห่งง่อก๊กในช่วงปลายของ ยุคสามก๊ก
ซุนหลิมเป็นเหลนของ ซุนเฉียง น้องชายของ ซุนเกี๋ยน ผู้ก่อตั้งง่อก๊กและเป็นพระบิดาของ พระเจ้าซุนกวน ปฐมจักรพรรดิแห่งราชวงศ์ง่อซึ่งซุนหลิมได้มีบทบาทสำคัญใน ยุทธการที่แฮเค้า เมื่อคราวที่ พระเจ้าซุนโฮ จักรพรรดิองค์สุดท้ายแห่งราชวงศ์ง่อได้ส่งเขาและ Shen Ying ไปป้องกันเมืองแฮเค้าจากการโจมตีของกองทัพจิ้นภายใต้การนำของ โจวจื่อ
สุดท้ายกองทัพง่อก๊กไม่อาจรักษาเมืองแฮเค้าไว้ได้และซุนหลิมก็สละชีพในการรบครั้งนี้โดยถูกโจวจื่อสังหารในที่รบพร้อมกับ Shen Ying
ซุนโห
ซุนโห ( , ค.ศ. 224 — ค.ศ. 253) มีพระนามรองว่า จื่อเซี่ยว เป็นรัชทายาทองค์ที่ 2 แห่ง ง่อก๊ก ในช่วง ยุคสามก๊ก
ซุนโหประสูติเมื่อ ค.ศ. 224 เป็นพระราชโอรสองค์ที่ 2 ของ พระเจ้าซุนกวน ที่ประสูติแต่พระสนมหวังมีพระปรีชาสามารถในการรบและการขี่ม้าเมื่อ ซุนเต๋ง พระเชษฐาต่างพระมารดาซึ่งเป็นที่รัชทายาทสิ้นพระชนม์ใน ค.ศ. 241 ซุนโหซึ่งเป็นพระราชโอรสที่พระเจ้าซุนกวนโปรดปรานมากจึงได้รับการสถาปนาเป็นรัชทายาทแทนภายใต้การสนับสนุนของ ลกซุน และ จูกัดเก๊ก
แต่ซุนโหก็มักจะมีปัญหากระทบกระทั่งกับ ซุนป๋า พระอนุชาอยู่บ่อยครั้งสร้างความไม่สบายพระทัยให้กับพระเจ้าซุนกวนกระทั่งใน ค.ศ. 250 พระเจ้าซุนกวนตัดสินพระทัยปลดซุนโหออกจากตำแหน่งรัชทายาทและสถาปนา ซุนเหลียง พระอนุชาต่างพระมารดาของซุนโหเป็นรัชทายาทแทน
ซุนโหสิ้นพระชนม์เมื่อ ค.ศ. 253 อันตรงกับปีที่ 2 ในรัชสมัย พระเจ้าซุนเหลียง ขณะพระชนมายุเพียง 29 พรรษาเมื่อ พระเจ้าซุนโฮ ผู้เป็นพระโอรสของซุนโหที่ประสูติแต่พระสนมเหอขึ้นสืบราชบัลลังก์เป็นจักรพรรดิองค์สุดท้ายแห่งราชวงศ์ง่อได้สถาปนาพระบิดาและพระมารดาเป็น จักรพรรดิเหวิน และ พระพันปีเหอ (เหอไทเฮา)
งิมหุน
งิมหุน ( , ? — ค.ศ. 280) เสนาบดีแห่ง ง่อก๊ก ในช่วงปลายของ ยุคสามก๊ก
แต่ในสามก๊กฉบับวรรณกรรมของ หลอ กว้านจง ได้กล่าวว่างิมหุนเป็นขันทีคนสนิทของ พระเจ้าซุนโฮ จักรพรรดิองค์ที่ 4 และองค์สุดท้ายแห่งราชวงศ์ง่อซึ่งคอยยุยงให้พระเจ้าซุนโฮหลงใหลสุรานารีและทำสิ่งไม่ดีมากมายจนลืมราชกิจเฉกเช่นเดียวกับ พระเจ้าเล่าเสี้ยน จักรพรรดิองค์ที่ 2 และองค์สุดท้ายแห่ง ราชวงศ์จ๊ก ที่มี ฮุยโฮ เป็นขันทีคนสนิทเมื่อ ง่อก๊กล่มสลาย ใน ค.ศ. 280 งิมหุนถูกจับตัวได้และถูกจับประหารชีวิตเช่นเดียวกับฮุยโฮซึ่งงิมหุนถูกประหารด้วยวิธีแล่เนื้อเป็นชิ้น ๆ
กิจิ๋ว
กิจิ๋ว หรือ จังหวัดกิ หรือ จี้โจว () 1 ใน 9 จังหวัดของจีนในอดีต
กิจิ๋วแต่เดิมปกครองโดย เล่าเอี๋ยน กระทั่ง ฮันฮก ได้เข้ามาปกครองแทนต่อมา อ้วนเสี้ยว ได้เข้ามาปกครองโดยมีเมืองเอกอยู่ที่ เย่ แต่หลังจาก ยุทธการที่กัวต๋อ เมื่อ ค.ศ. 200 โจโฉได้ชัยชนะและเข้ามาปกครองแทน
ตำบลแก
องค์การบริหารส่วนตำบลแก ได้รับการเปลี่ยนแปลง ตามประกาศกระทรวงมหาดไทยเรื่องจัดตั้งองค์การบริหารส่วนตำบล ลงวันที่ ๑๖ ธันวาคม 2539 ยกฐานะจากสภาตำบลเป็น องค์การบริหารส่วนตำบล โดยมีผลบังคับตั้งแต่วันที่ 23 กุมภาพันธ์ พ.ศ. 2540 มีการเลือกตั้งสมาชิกสภาองค์การบริหารส่วนตำบล ครั้งแรกเมื่อวันที่ 10 พฤษภาคม 2540
ปัจจุบันดวงตราสัญลักษณ์ประจำขององค์การบริหารส่วนตำบลแก เป็นรูปธงชาติ หมายถึง ชาติ ใต้ลงมาเป็นรูปครุฑ หมายถึง พระมหากษัตริย์ ใต้ลงมาเป็นรูป วัด หมายถึงพระพุธศาสนา ใต้ลงมา เป็นรูปประสานมือ หมายถึง ความสามัคคี รอบข้างเป็นรูปรวงข้าว หมายถึง การเกษตร ภายในกรอบวงกลม 2 วง เส้นผ่านศูนย์กลางวงกลมวงนอก 4.0 ซ.ม. วงใน 3.0 ซ.ม. ซึ่งแทนความหมายของความเป็นชาติไทย ความอุดมสมบูรณ์และความสามัคคีร่มเย็นเป็นสุขของราษฎร ระหว่างวงกลมนอกและวงกลมในมีข้อความ “องค์การบริหารส่วนตำบลแก อำเภอรัตนบุรี จังหวัดสุรินทร์ ”
=ภูมิประเทศ= 
เป็นพื้นที่ราบ มีลำห้วยลุ่มน้ำมูล สภาพดินร่วนปนทราย สามารถทำการเกษตรในการเพาะปลูกและเลี้ยงสัตว์ได้ตลอดปี มีพื้นที่ทั้งหมด 31 ตารางกิโลเมตร
=คำขวัญ=
นํ้มูลใส ผ้าไหมสวย
รํ่ารวยวัฒนธรรม. ก้าวลํ้าเกษตรอินทรีย์
=อาณาเขต==อาชีพ==สาธารณูปโภค=
=ศาสนา=
=สถานที่ท่องเที่ยว=
=ประเพณี=
=อ้างอิง=
มงเทรอวอลลีย์แมสเตอส์ 2017
มงเทรอวอลลีย์แมสเตอส์ 2017 () เป็นการแข่งขันวอลเลย์บอลหญิง จัดขึ้นในเมืองมงเทรอ ประเทศสวิสเซอร์แลนด์ ในปีนี้มีจำนวน 8 ทีม เข้าร่วมการแข่งขัน
อีริก อีริกสัน
อีริก อีริกสัน (19 มิถุนายน 2561 – 12 พฤษภาคม 2567) เป็นชาวเยอรมันโดยกำเนิด เป็นนักจิตวิทยาพัฒนาการ และ นักจิตวิเคราะห์ เขาเป็นที่รู้จักันอย่างกว้างขว้างในทฤษฎีขั้นพัฒนาการทางจิตสังคม
เนบิวลาวงแหวน
เนบิวลาวงแหวน ( หรือรู้จักกันในชื่ออื่นคือ M57หรือ NGC6720) เป็นเนบิวลาดาวเคราะห์ในกลุ่มดาวพิณ เกิดจากแก๊สและฝุ่นที่ผิวดาวยักษ์แดงแผ่ออกไปสู่มวลสารระหว่างดาว ในขณะที่ดาาวฤกษ์ตรงกลางยุบตัวเป็นดาวแคระขาว
วอลเลย์บอลยุวชนหญิงชิงแชมป์อเมริกาใต้ 2016
วอลเลย์บอลยุวชนหญิงชิงแชมป์อเมริกาใต้ 2016 () เป็นการแข่งขันครั้งที่ 20 ของการแข่งขัน โดยอยู่ภายใต้การกำกับของสมาพันธ์วอลเลย์บอลอเมริกาใต้ (ซีเอสวี)
ประเทศต่อไปนี้คือประเทศที่เข้าร่วมการแข่งขัน:
เทโอดอร์ ไอเคอ
เทโอดอร์ ไอเคอ (17 ตุลาคม 1892 – 26 กุมภาพันธ์ 1943)เป็นผู้บัญชาการระดับสูงในหน่วยเอสเอสแห่งนาซีเยอรมนี.เขาได้บัญชาการในค่ายกักกันดาเคาและเอ็สเอ็ส-โทเทินคอฟเฟอร์แบนเดอ (หน่วยหัวกะโหลก) ของวัฟเฟิน-เอ็สเอ็ส
ไอเคอเป็นหนึ่งในกุญแจสำคัญในการก่อตั้งค่ายกักกันในประเทศเยอรมนี.เขาได้ร่วมกับผู้ช่วยของเขา มิชาเอล ลิปเพอร์ท(Michael Lippert),ไอเคอได้ทำการปลิดชีพผู้นำของหน่วยเอสเอ ร้อยเอก แอนสท์ เริม ระหว่างเหตุการณ์การกวาดล้างในคืนแห่งมีดยาว ปี 1934
ในช่วงสงครามโลกครั้งที่สองในปี 1943 ไอเคอได้บัญชาการรบในกองพลเอสเอสโทเทนคอฟในการรุกรานสหภาพโซเวียต.ระหว่างยุทธการที่คาร์คอฟ ไอเคอได้ขึ้นบินสำรวจด้วยเครื่องบินรุ่นตรวจการณ์แบบฟีเซอเลอร์ เอฟไอ 156 สตอร์ค(Fieseler Fi 156 Storch) เพื่อค้นหาหน่วยกรมทหารราบยานเกราะของเขาที่ขาดการติดต่อและถูกยิงโดยทหารของกองทัพแดงแห่งโซเวียตจนเครื่องบินตกทำให้เขาเสียชีวิต เมื่อ 26 กุมภาพันธ์ 1943 ด้วยอายุวัย 50 ปี
เตาอี้
เตาอี้ ( , ค.ศ. 222 — ค.ศ. 285) มีชื่อรองว่า หยวนไข เป็นขุนศึกแห่งราชวงศ์จิ้นตะวันตกและเป็นแม่ทัพใหญ่ในการพิชิต ง่อก๊ก
เตาอี้เกิดเมื่อ ค.ศ. 222 ตรงกับปีที่ 2 ในรัชสมัย พระเจ้าโจผี ปฐมจักรพรรดิแห่งราชวงศ์วุยที่ตำบลเตาเหลง เมืองจิงเหยาเป็นบุตรชายของเตาสูและเป็นหลานปู่ของ เตาจี๋ เสนาธิการคนสำคัญของ โจโฉ ผู้ก่อตั้ง วุยก๊ก ต่อมาได้แต่งงานกับลูกสาวคนหนึ่งของ สุมาอี้ อัครมหาเสนาบดีแห่งราชวงศ์วุย
เมื่อ จงโฮย ขุนศึกคนสำคัญที่มีบทบาทในการพิชิต จ๊กก๊ก ได้ก่อกบฏขึ้นใน ค.ศ. 264 เตาอี้ได้เข้าไปมีส่วนเกี่ยวข้องด้วยแต่กลับรอดโทษประหาร
ใน ค.ศ. 280 ตรงกับปีที่ 15 ในรัชสมัย พระเจ้าสุมาเอี๋ยน ปฐมจักรพรรดิแห่งราชวงศ์จิ้นตะวันตกพระองค์ได้แต่งตั้งให้เตาอี้เป็นแม่ทัพใหญ่ในการพิชิตง่อก๊กตามคำสั่งเสียของ เอียวเก๋า ขุนนางชั้นผู้ใหญ่เนื่องจากเตาอี้มีความสามารถทางการทหารและรอบรู้ตำราพิชัยสงครามซึ่งเตาอี้ก็สามารถพิชิตง่อก๊กได้สำเร็จ
เตาอี้ถึงแก่กรรมเมื่อ ค.ศ. 285 ตรงกับปีที่ 20 ในรัชสมัยพระเจ้าสุมาเอี๋ยนขณะมีอายุได้ 65 ปี
มวลลดทอน
ในทางฟิสิกส์ มวลลดทอน (Reduced mass) คือ มวลเฉื่อยยังผล (Effective inertia mass) ที่ปรากฏอยู่ในปัญหาที่มีวัตถุ 2 ชิ้นของกลศาสตร์ เป็นปริมาณของมวลหนึ่งอนุภาคที่มีค่าเท่ากับมวลของระบบที่ประกอบด้วยอนุภาค 2 อนุภาค ที่เคลื่อนที่สัมพัทธ์กันภายใต้อันตรกิริยาระหว่างกัน กล่าวคือ เป็นการเปลี่ยนระบบการเคลื่อนที่ของ 2 อนุภาค ให้เป็นปัญหาที่มีวัตถุเพียง 1 ชิ้น มวลลดทอน แทนด้วยสัญลักษณ์ formula_1 (mu) มีหน่วยเป็น กิโลกรัม (kg)
ยกตัวอย่างเช่น ระบบของโลกและดวงจันทร์ในกลศาสตร์ท้องฟ้า หรือโปรตอนและอิเล็กตรอนของอะตอมไฮโดรเจนในกลศาสตร์ควอนตัม เราสามารถแก้ปัญหาของระบบเหล่านี้ได้สะดวกยิ่งขึ้นเมื่อใช้มวลลดทอน
มีวัตถุ 2 ชิ้น มีมวล "m" และ "m" ถ้าจะพิจารณาให้เป็นปัญหาที่มี 1 วัตถุ เราสามารถใช้มวลลดทอน ดังสมการ
มวลลดทอนจะมีค่าน้อยกว่าหรือเท่ากับมวลของแต่ละวัตถุเสมอ
และมีสมบัติการบวกส่วนกลับของมวลลดทอน ดังนี้
ในกรณีที่ formula_5
สมการของมวลลดทอน สามารถพิสูจน์ได้ดังนี้
จากกฎการเคลื่อนที่ข้อที่ 2 ของนิวตัน แรงที่วัตถุที่ 2 กระทำต่อวัตถุที่ 1 คือ
ในขณะเดียวกัน แรงที่วัตถุที่ 1 กระทำต่อวัตถุที่ 2 คือ
และจากกฎการเคลื่อนที่ข้อที่ 3 ของนิวตัน แรงที่วัตถุที่ 2 กระทำต่อวัตถุที่ 1 จะเท่ากับแรงที่วัตถุที่ 1 กระทำต่อวัตถุที่ 2 แต่มีทิศทางตรงกันข้าม จะได้ว่า
ดังนั้น
และ
ความเร่งสัมพัทธ์ a ระหว่าง 2 วัตถุ คือ
สมการลากรางจ์ของปัญหาที่มีวัตถุ 2 ชิ้น คือ
โดยที่ formula_14 คือ เวกเตอร์บอกตำแหน่งของมวล formula_15 และพลังงานศักย์ "V" คือฟังก์ชันที่ขึ้นกับระยะห่างระหว่างอนุภาค 
กำหนดให้
และให้จุดศูนย์กลางมวลของวัตถุทั้ง 2 ชิ้น เป็นจุดร่วมกัน โดยอยู่ที่จุดกำเนิด
จะได้ว่า
จากนั้น แทนค่า formula_19 และ formula_20 ในสมการลากรางจ์
โดยที่ formula_22 คือ มวลทดทอน
http://hyperphysics.phy-astr.gsu.edu/hbase/orbv.html#rm
https://www.eng.fsu.edu/~dommelen/quantum/style_a/nt_mred.html
จูกัดเกียว
จูกัดเกียว ( , ค.ศ. 199 — ค.ศ. 224) มีชื่อรองว่า จงเฉิน แต่ในภายหลังขงเบ้งหรือจูกัดเหลียงผู้เป็นพ่อบุญธรรมได้เปลี่ยนชื่อรองให้ใหม่เป็น โป๋สง เป็นเสนาบดีแห่ง จ๊กก๊ก ในช่วง ยุคสามก๊ก
จูกัดเกียวเกิดเมื่อ ค.ศ. 199 เป็นบุตรชายคนรองของ จูกัดกิ๋น เสนาธิการแห่ง ง่อก๊ก ผู้เป็นพี่ชายของขงเบ้งโดยจูกัดเกียวมีพี่ชายคือ จูกัดเก๊ก ซึ่งมีสติปัญญาดีกว่าจูกัดเกียวต่อมาขงเบ้งได้รับจูกัดเกียวเป็นบุตรบุญธรรม
แต่จูกัดเกียวกลับอายุสั้นเนื่องจากถึงแก่กรรมเมื่อ ค.ศ. 223 ขณะมีอายุเพียง 24 ปี โดยบุตรชายของจูกัดเกียวคือ จูเก๋อแพ่น ได้รับใช้จ๊กก๊กต่อมาจนกระทั่งถึง ค.ศ. 253 หรือ 30 ปีหลังจากที่บิดาเสียชีวิตจูเก๋อแพ่นได้กลับไปยังง่อก๊กเพื่อสืบทอดตระกูลจูกัดหรือจูเก๋อหลังจากที่จูกัดเก๊กผู้เป็นลุงและครอบครัวถูกประหารชีวิต